open-index/open-wikipedia-markdown huggingface dataset:
Signals

Το **Signals** είναι το ένατο στούντιο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 9 Σεπτεμβρίου του 1982 μέσω της δισκογραφικής εταιρίας "Anthem Records".

## Ιστορία του δίσκου
Κατά τις ηχογραφήσεις του "*Signals*" ο ήχος των Rush υπέστη μεγάλες αλλαγές, αφού τα συνθεσάιζερ του Τζέντι Λι πέρασαν στον βασικό ρόλο, αυξάνοντας τις μελωδικές τους γραμμές, με χαρακτηριστικά παραδείγματα κομμάτια όπως τα "*Countdown*" και "*Subdivisions*". Η κιθάρες πέρασαν σε δεύτερη μοίρα, με μινιμαλιστικά σόλο και ενορχηστρώσεις, ενώ στο κομμάτι "*Losing It*" συμμετείχε ο βιολιστής Μπεν Μινκ.

left|thumb|220px|Ο Τζέντι Λι
Το "*Signals*" παρουσίασε μία περισσότερο εμπορική τάση από τους Rush, με το "*New World Man*" να γίνεται το μοναδικό σινγκλ τους που σκαρφάλωσε στο Top-40 του Billboard, ενώ παράλληλα ο πειραματισμός τους με μουσικά είδη όπως η ρέγκε και η φανκ μουσική, φάνηκε σε τραγούδια όπως τα "*Digital Man*", "*The Weapon*" και "*Chemistry*".

Η διαφοροποίηση στον ήχο του συγκροτήματος επέφερε προστριβές με τον παραγωγό Τέρι Μπράουν, αφού το συγκρότημα έμεινε ανικανοποίητο από την αντιμετώπιση του Μπράουν προς τα κομμάτια του "*Signals*", ενώ ο ίδιος έδειξε την δυσαρέσκεια του από την εκτεταμένη χρήση συνθεσάιζερ. Οι διαφωνίες αυτές οδήγησαν στην λήξη της συνεργασίας των Rush με τον μέχρι τότε παραγωγό τους.

Ο δίσκος κυκλοφόρησε τον Σεπτέμβριο του 1982, ανεβαίνοντας στην κορυφή των τσαρτ της πατρίδας τους, όπου βραβεύθηκε ως πλατινένιος. Επίσης, μπήκε στο Top-10 στην Μεγάλη Βρετανία και τις Ηνωμένες Πολιτείες, για να βραβευθεί ως πλατινένιος από την RIAA και ως ασημένιος από την BPI. Παράλληλα, το σινγκλ του "*New World Man*" έφθασε στο # 1 στον Καναδά, ενώ τα σινγκλ "*Subdivisions*", "*Countdown*" και "*The Weapon*" μπήκαν στα βρετανικά τσαρτ, ανεβάζοντας ακόμη περισσότερο την δημοτικότητα τους.

## Λίστα Τραγουδιών
1. **Subdivisions** *(Lee, Lifeson, Peart, Pye Dubois)* - 5:35
2. **The Analog Kid** *(Lee, Lifeson, Peart)* - 4:47
3. **Chemistry** *(Lee, Lifeson, Peart)* - 4:57
4. **Digital Man** *(Lee, Lifeson, Peart)* - 6:23
5. **The Weapon** *(Lee, Lifeson, Peart)* - 6:24
6. **New World Man** *(Lee, Lifeson, Peart)* - 3:42
7. **Losing It** *(Lee, Lifeson, Peart)* - 4:53
8. **Countdown** *(Lee, Lifeson, Peart)* - 5:49

## Θέσεις τσαρτ

## Βραβεία
***Signals*** *(άλμπουμ)*
Ηνωμένες Πολιτείες (*RIAA Certification*): Πλατινένιος 
Καναδάς (*CRIA Certification*): Πλατινένιος 
Ηνωμένο Βασίλειο (*BPI Certification*): Ασημένιος 

## Μέλη των Rush
Οι μουσικοί οι οποίοι ηχογράφησαν το "*Signals*" ήταν οι εξής:
* **[[Τζέντι Λι]]** - φωνητικά, μπάσο, πλήκτρα, συνθεσάιζερ
* **[[Άλεξ Λάιφσον]]** - ηλεκτρική και ακουστική κιθάρα
* **[[Νιλ Πιρτ]]** - τύμπανα, κρουστά

## Παραπομπές


## Πηγές
* Signals - Rush | Songs, Reviews, Credits, Awards | AllMusic
* Rush - Signals (album review) | Sputnikmusic
* Rush - Signals - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1982
Fold Your Hands Child, You Walk Like a Peasant

Το "**Fold Your Hands Child, You Walk Like a Peasant**" είναι το τέταρτο άλμπουμ των Belle and Sebastian. Το άλμπουμ περιέχει τραγούδια με βραδύτερο ρυθμό από ότι στα άλλα άλμπουμ τους, καθιστώντας το ως το πιο ήσυχο και ώριμο άλμπουμ της μπάντας. Η ενορχήστρωση είναι ως επί το πλείστον ακουστική. Η μπάντα εισήγαγε πολλές στιλιστικές αλλαγές στο άλμπουμ, φέρνοντας περισσότερα έγχορδα συμφωνικής ορχήστρας και περιέχοντας περισσότερα τραγούδια στα οποία τα υπόλοιπα μέλη της μπάντας έκαναν πρώτη φωνή. Η Sarah Martin τραγουδάει στο "Waiting for the Moon to Rise", η Isobel Campbell τραγουδάει στο "Family Tree", και κάνει ντουέτο με τον Stevie Jackson (ο οποίος τραγουδάει με ασυνήθιστα μπάσα φωνή) στο "Beyond the Sunrise" και με τον Stuart Murdoch στο "Women's Realm". Ο Jackson τραγουδάει επίσης στο "The Wrong Girl". Είναι το τελευταίο άλμπουμ του συγκροτήματος με τον μπασίστα Stuart David, ο οποίος έφυγε μετά την ολοκλήρωση του άλμπουμ.

Οι δίδυμες αδελφές στο εξώφυλλο είναι οι Gyða και Kristín Anna Valtýsdóttir, πρώην μέλη του Ισλανδικού συγκροτήματος *múm*. Το όνομα του άλμπουμ προέρχεται από ένα γκράφιτι το οποίο ο τραγουδιστής Stuart Murdoch είχε δει σε μια δημόσια τουαλέτα.

Το πρώτο κομμάτι, "I Fought in A War", έχει χρησιμοποιηθεί στο γνωστό ντοκιμαντέρ του BBC, "*The Power of Nightmares*". Μπορεί επίσης να ακουστεί στο ντοκιμαντέρ του Eugene Jarecki "*Why We Fight*". Το κομμάτι "There's Too Much Love" εμφανίζεται στο τρέιλερ της βραζιλιάνικης ταινίας *Με την πρώτη ματιά* (*Hoje Eu Quero Voltar Sozinho*) και συμπεριλαμβάνεται στο soundtrack της.

## Κομμάτια

## Συντελεστές
* Stuart Murdoch - φωνή, κιθάρα, πλήκτρα, φωνητικά
* Stuart David - μπάσο, φωνητικά
* Isobel Campbell - τσέλο, φωνή, φωνητικά
* Chris Geddes - πλήκτρα, πιάνο
* Richard Colburn - ντραμς
* Stevie Jackson - κιθάρα, φωνητικά, φωνή
* Sarah Martin - βιολί, φωνή
* Mick Cooke - τρομπέτα
* Greg Lawson - βιολί
* Cheryl Crockett - βιολί
* Alistair Savage - βιολί
* Elin Edwards - βιολί
* Liza Webb - βιολί
* Murray Ferguson - βιολί
* Clare McKeown - βιολί
* Lorna Leitch - βιολί
* Dervilagh Cooper -  βιολί
* Helen McSherry -  τσέλο
* Peter Nicholson - τσέλο
* Gary Grochla - διπλό μπάσο
* Paul Fox -  φλάουτο
* Ronan Breslin -  τρομπόνι
* Jenny Divers -  σαξόφωνο
* Francis Macdonald - κρουστά 
* Jonny Quinn -  κρουστά
* Alistair Cooke -  κρουστά
* Con Carson - εσωτερικές φωτογραφίες
* Laura Molloy - σχέδιο
* Andrew Symington - σχέδιο
* Tony Doogan - παραγωγός
## Παραπομπές


Κατηγορία:Άλμπουμ του 2000
Storytelling

Το "**Storytelling**" είναι το πέμπτο άλμπουμ των Belle and Sebastian. Είναι το soundtrack της ομώνυμη ταινία του Todd Solondz, "*Storytelling*". Η μπάντα είχε αρκετά προβλήματα με τον Solondz καθώς έφτιαχνε την μουσική για την ταινία, με αποτέλεσμα μόνο 6 λεπτά μουσικής να έχουν χρησιμοποιηθεί στην ταινία. 5 από τα κομμάτια του άλμπουμ είναι ηχογραφημένοι διάλογοι από την ταινία. Tο ορχηστρικό "Fuck This Shit" χρησιμοποιεί την προσωδία του τίτλου σε διάφορα κλειδιά, αντί να χρησιμοποιήσει τις ίδιες τις λέξεις.

## Κομμάτια
#"Fiction" – 2:32
#"Freak" – 2:19
#"Dialogue: Conan, Early Letterman" – 0:26
#"Fuck This Shit" – 2:31
#"Night Walk" – 2:07
#"Dialogue: Jersey's Where It's At" – 0:21
#"Black and White Unite" – 3:54
#"Consuelo" – 2:55
#"Dialogue: Toby" – 0:33
#"Storytelling" – 3:01
#"Dialogue: Class Rank" – 0:12
#"I Don't Want to Play Football" – 0:57
#"Consuelo Leaving" – 2:29
#"Wandering Alone" – 2:38
#"Dialogue: Mandingo Cliché" – 1:19
#"Scooby Driver" – 1:13
#"Fiction (Reprise)" – 1:22
#"Big John Shaft" – 3:55

## Συντελεστές
* Stuart Murdoch - φωνή, κιθάρα, πλήκτρα
* Bobby Kildea - μπάσο, φωνητικά, κιθάρα
* Isobel Campbell - τσέλο, φωνητικά
* Chris Geddes - πλήκτρα, πιάνο
* Richard Colburn - ντραμς
* Stevie Jackson - κιθάρα, φωνητικά
* Sarah Martin - βιολί
* Mick Cooke - τρομπέτα
* Dervilagh Cooper, Murray Fergusson, Cheryl Crockett, Gillian Risi, Alastair Savage, Mary Ward, Liza Webb - βιολί
* George Cuthbertson, Joel Hunter, Jacqui Penfold - βιόλα
* Susan Dance, Jacqui Sharples - τσέλο
* Gary Grochla, Roy Hunter - διπλό μπάσο
* Andrea Kuypers - φλάουτο
* Kenneth Broom - σαξόφωνο
* Jenny Drivers - σαξόφωνο
* Catriona MacKay - άρπα
* Ronan Breslin - τρομπόνι
* Tony Doogan - παραγωγή
* Geoff Allen, Robin Rankin & Dave Paterson  - μηχανικοί
* Willie Deans & Michael Bannister, Tom Unish, Juan Garcia - βοηθοί μηχανικοί
* Frank Arkwright - mastering
* Devine Inc. - σχέδιο

## Παραπομπές


Κατηγορία:Άλμπουμ του 2002
Τζέι Σιλβέστερ

Ο **Τζέι Σιλβέστερ** (*Jay Silvester*, 27 Αυγούστου 1937 - ...) ήταν Αμερικανός αθλητής που αγωνίστηκε κυρίως στη δισκοβολία. Είναι ένας από τους μεγαλύτερους δισκοβόλους όλων των εποχών, μολονότι βρέθηκε στη σκιά του Αλ Έρτερ και δεν κατόρθωσε να κατακτήσει χρυσό ολυμπιακό μετάλλιο.

Το 1961 πέτυχε ένα ιστορικό ρεκόρ, καθώς έγινε ο πρώτος άνθρωπος που ξεπέρασε τα 60 μέτρα (60,56 μ.). Τον ίδιο χρόνο, στις 28 Αυγούστου του 1961, κατέρριψε στις Βρυξέλλες το παγκόσμιο ρεκόρ στη δισκοβολία με επίδοση 60,72 μ. Κατέρριψε το ρεκόρ κόσμου άλλες τέσσερις φορές και στις 18 Σεπτεμβρίου του 1968 το έφθασε στα 68,40 μ. 

Στο τέλος της καριέρας του κατέκτησε το ασημένιο μετάλλιο στους Ολυμπιακούς Αγώνες του 1972.

## Παραπομπές


## Εξωτερικοί σύνδεσμοι
*All Time World Rankings - Discus Throw  Masters Athletics

Κατηγορία:Δισκοβόλοι
Κατηγορία:Αμερικανοί αθλητές του στίβου
Επικοινωνιακή πολιτική

Στοιχείο του Marketing-mix αποτελεί η **επικοινωνιακή πολιτική** η οποία έχει ως στόχο να επηρεάσει τους καταναλωτές για την στροφή σε ένα συγκεκριμένο προϊόν ή μια συγκεκριμένη εταιρεία με σκοπό να γίνουν ενεργοί πελάτες. Η επικοινωνιακή πολιτική έχει δύο βασικούς στόχους: να πληροφορήσει και να υποκινήσει ή να επηρεάσει τη συµπεριφορά του καταναλωτή.

Κατηγορία:Μάρκετινγκ
Μέθοδος Μόντε Κάρλο

Η **μέθοδος Μόντε Κάρλο** (αγγλικά: *Monte Carlo method*), ή πείραμα/προσoμοίωση Μόντε Κάρλο, είναι μια στοχαστική διαδικασία όπου με χρήση τυχαίων αριθμών και τη στατιστική προσπαθούμε να λύσουμε ένα πρόβλημα. Σε ένα πείραμα Μόντε Κάρλο χρησιμοποιείται προσομοίωση με μια γεννήτρια τυχαίων αριθμών. Το όνομα Μόντε Κάρλο προέρχεται από την ομώνυμη πόλη του Μονακό όπου εκεί υπάρχει ένα διάσημο καζίνο. Η μέθοδος Μόντε Κάρλο παρουσιάστηκε το 1949 με την δημοσίευση των Νίκολας Μετρόπολις και Στάνισλαβ Ούλαμ «Η μέθοδος Μόντε Κάρλο» στο περιοδικό *Journal of the American Statistical Association*. Η ιδέα αυτή ήταν γνωστή και νωρίτερα όπου κάποια προβλήματα στατιστικής λυνόντουσαν με τυχαία δειγματοληψία.

Ένα παράδειγμα πειράματος Μόντε Κάρλο είναι το πρόβλημα του μεθυσμένου ναύτη. Στο πρόβλημα αυτό έχουμε ένα ναύτη μεθυσμένο σε μια πόλη όπου θέλει να βρει την έξοδο. Σε κάθε σταυροδρόμι έχει ίση πιθανότητα να επιλέξει ένα από τους 4 δρόμους. Θέλουμε να βρούμε την πιθανότητα που έχει ο ναύτης να εξέλθει σε κάθε μια από τις εξόδους της πόλης. Αν έχουμε λίγα οικοδομικά τετράγωνα (π.χ. 3x2 οικοδομικά τετράγωνα) η πιθανότητα μπορεί να υπολογιστεί εύκολα με μαθηματικούς υπολογισμούς. Στην περίπτωση μια πόλης το πρόβλημα γίνεται πολύ δύσκολο να λυθεί με μαθηματικές πράξεις αλλά λύνεται με ένα πείραμα Μόντε Κάρλο και τη χρήση ενός ηλεκτρονικού υπολογιστή. Χρησιμοποιώντας μια μηχανή τυχαίων αριθμών σε ένα υπολογιστή προσομοιώνουμε την κίνηση του ναύτη μέχρι να εξέλθει από την πόλη. Το πείραμα το τρέχουμε πάρα πολλές φορές και στο τέλος υπολογίζουμε (κατά προσέγγιση) την κάθε πιθανότητα να βγει από κάθε έξοδο της πόλης. 

Τα πειράματα Monte Carlo χρησιμοποιούνται για ανάλυση παιχνιδιών όπως το σκάκι ή το Γκο (ασιατικό παιχνίδι στρατηγικής όπως το σκάκι). Χρησιμοποιούμε γεννήτριες τυχαίων αριθμών και βάζουμε δύο εικονικούς παίχτες (υπολογιστές) να παίζουν στην "τύχη". Επαναλαμβάνοντας το πείραμα Μόντε Κάρλο πάρα πολλές φορές είμαστε σε θέση να εκτιμήσουμε ποια επόμενη κίνηση είναι στατιστικά καλή για να κερδίσει το παιχνίδι ένα παίκτης.

## Εξωτερικοί σύνδεσμοι
* 

## Παραπομπές


Κατηγορία:Στατιστικές μέθοδοι
Κατηγορία:Αλγόριθμοι
Doomsword

Οι **Doomsword** είναι ιταλικό doom metal συγκρότημα, το οποίο δημιουργήθηκε στο Βαρέζε το 1997. Συνεχίζουν να ηχογραφούν και να περιοδεύουν ανά τακτά χρονικά διαστήματα, όντας ένα από τα σημαντικότερα ονόματα του Epic-Doom metal. Όλα τα μέλη του συγκροτήματος είναι γνωστά με τα παρωνύμια τους.

## Βιογραφία
Οι Doomsword δημιουργήθηκαν το 1997 ως πρότζεκτ του κιθαρίστα και τραγουδιστή Deathmaster, πρώην μέλους των Agarthi. Το μπάσο ανέλαβε ο Soldier of Fortune, τα τύμπανα ο Guardian Angel και τα φωνητικά ο Nightcomer (Γκαμπριέλε Γκρίλι). Πρώτη τους ηχογράφηση ήταν για το ντέμο "*Sacred Metal*" και έναν χρόνο αργότερα, ο μπασίστας Dark Omen εντάχθηκε στο σχήμα. Ο πρώτος τους δίσκος κυκλοφόρησε τον Μάρτιο του 1999 και περιείχε την διασκευή τους στο "*Nadsokor*" των Cirith Ungol.

Μετά την κυκλοφορία του δίσκου, οι Guardian Angel και Nightcomer αποχώρησαν με σκοπό να επικεντρωθούν στο progressive metal συγκρότημα Fury n' Grace. Νέο μέλος του σχήματος ήταν ο κιθαρίστας Guardian Angel ΙΙ (Τζανλούκα Φέρο), ενώ ο Deathmaster ανέλαβε τον ρόλο του βασικού τραγουδιστή. Στα τέλη της χρονιάς, οι Doomsword διασκεύασαν "*Lucifer's Hammer*" των Warlord για ένα άλμπουμ προς τιμή τους.

Το 2000, εντάχθηκε στο συγκρότημα ο ντράμερ Grom (Ντιέγκο Μεραβίλια), όπως και ο κιθαρίστας The Forger (Μαουρίτσιο Μπούγκιν), ηχογραφώντας το δεύτερο τους άλμπουμ με τίτλο "*[[Resound the Horn]]*", το οποίο κυκλοφόρησε στις 24 Ιουνίου 2002. Ακολούθησε το "*[[Let Battle Commence]]*" τον Σεπτέμβριο του 2003, με τον Wrathlord (Εμιλιάνο Μπερτόζι) στα τύμπανα. Την ίδια περίοδο, ο Guardian Angel ΙΙ έδωσε την θέση του στον Sacred Heart (Αλέσιο Μπερλάφα).

Τον Ιανουάριο του 2004, περιόδευσαν στην Ευρώπη με τους Falconer και τους Axenstar, ενώ είχαν δώσει την πρώτη τους συναυλία μόλις το 2002, στο Πόρτο Ντ' Άσκολι, ανοίγοντας την εμφάνιση των Manilla Road. Τον Απρίλιο του ίδιου έτους, ο μπασίστας Geilt αντικατέστησε τον Dark Omen και το συγκρότημα περιόδευσε ανοίγοντας τις εμφανίσεις των Omen και των Virgin Steele.

Το καλοκαίρι του 2005, ξεκίνησαν να δουλεύουν πάνω στο επόμενο τους άλμπουμ, το οποίο ηχογραφήθηκε έναν χρόνο αργότερα στο "Conquest Studio" και κυκλοφόρησε στις 22 Ιουνίου 2007 με τίτλο "*[[My Name Will Live On]]*".

Το 2009, ο The Forger αποχώρησε, αφήνοντας ως μοναδικό κιθαρίστα τον Sacred Heart, σύνθεση με την οποία οι Doomsword ηχογράφησαν το "*[[The Eternal Battle]]*" το 2011. Εκείνη την χρονιά, ο Geilt αντικαταστάθηκε από τον Nidhoggr (Κρίστιαν Γκρίλο) και το 2013 εντάχθηκαν ως κιθαρίστες του συγκροτήματος οι The Autarch (Ματέο Κάρνιο) και The Ancient (Τζανλούκα Σίλβι), αντικαθιστώντας τον Sacred Heart μετά από δέκα χρόνια παρουσίας στο συγκρότημα.

## Δισκογραφία
* *[[Doomsword (άλμπουμ)|Doomsword]]* (1999)
* *[[Resound the Horn]]* (2002)
* *[[Let Battle Commence]]* (2003)
* *[[My Name Will Live On]]* (2007)
* *[[The Eternal Battle]]* (2011)

## Παραπομπές


## Πηγές
* DoomSword - Biography - Metal Storm
* Biography - DoomSword Website
* DoomSword - Encyclopaedia Metallum: The Metal Archives

## Εξωτερικοί σύνδεσμοι
*  

Κατηγορία:Ιταλικά doom metal συγκροτήματα
Εθνική Κατάρ (καλαθοσφαίριση γυναικών)

Η **εθνική ομάδα καλαθοσφαίρισης γυναικών του Κατάρ** αντιπροσωπεύει το Κατάρ στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης του Κατάρ (*Qatar Basketball Federation*).

## Συμμετοχή σε διεθνείς διοργανώσεις
μικρογραφία|αριστερά|200px|''Στιγμιότυπο από αγώνα της Εθνικής Κατάρ στους Παναραβικούς Αγώνες του 2011.''Μέχρι σήμερα το Κατάρ δεν έχει συμμετάσχει σε καμία μεγάλη διεθνή διοργάνωση.

Θεωρητικά διαθέτει δικαίωμα συμμετοχής στο Ασιατικό Πρωτάθλημα της FIBA Asia, καθώς και στο Πρωτάθλημα της GBA, θυγατρικής της FIBA Asia για την περιοχή του Κόλπου. Επίσης, το δικαίωμα συμμετοχής στους Ασιατικούς Αγώνες υπό τη σκέπη της Διεθνούς Ολυμπιακής Επιτροπής.

Η ομάδα μετρά μία συμμετοχή στους Παναραβικούς Αγώνες, και συγκεριμένα στη διοργάνωση του 2011, οπότε και το Κατάρ ήταν επίσης η διοργανώτρια χώρα.

## Κατατάξεις σε διεθνείς διοργανώσεις

; Πορεία σε Ασιατικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας του Κατάρ σε Ασιατικούς Αγώνες: 


; Πορεία σε Παναραβικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας του Κατάρ σε Παναραβικούς Αγώνες: 


## Δείτε επίσης
* Εθνική Κατάρ (καλαθοσφαίριση ανδρών)

## Παραπομπές



## Πηγές

* Qatar Basketball Federation, επίσημος ιστότοπος.

 

Καταρ
Γυναικων
Experience Hendrix: The Best of Jimi Hendrix

***Experience Hendrix: The Best of Jimi Hendrix*** είναι ο τίτλος της συλλογής τραγουδιών του Τζίμι Χέντριξ η οποία κυκλοφόρησε σε μορφή CD, στις 16 Σεπτεμβρίου του 1997 μέσω της δισκογραφικής εταιρείας "MCA Records". Περιλαμβάνει κομμάτια από όλη την καριέρα του κιθαρίστα, ηχογραφημένα από το 1966 μέχρι και το 1970.

Η συγκεκριμένη συλλογή δεν κατάφερε να μπει στο Top-100 του Billboard κατά την κυκλοφορία της, αλλά οι πωλήσεις της ξεπέρεασαν τα δύο εκατομμύρια αντίτυπα στις Ηνωμένες Πολιτείες και τον Ιανουάριο του 2006 βραβεύθηκε ως διπλά πλατινένια από τη Recording Industry Association of America. Παρ' όλα αυτά, ανέβηκε στο Top-10 στη Μεγάλη Βρετανία, την Αυστρία, τη Φινλανδία και τη Σουηδία.

## Τραγούδια του δίσκου
**1. Purple Haze** *(Hendrix)* - 2:52
**2. Fire** *(Hendrix)* - 2:43
**3. The Wind Cries Mary** *(Hendrix)* - 3:20
**4. Hey Joe** *(Roberts)* - 3:30
**5. All Along the Watchtower** *(Dylan)* - 3:59
**6. Stone Free** *(Hendrix)* - 3:36
**7. Crosstown Traffic** *(Hendrix)* - 2:19
**8. Manic Depression** *(Hendrix)* - 3:42
**9. Little Wing** *(Hendrix)* - 2:25
**10. If 6 Was 9** *(Hendrix)* - 5:34
**11. Foxy Lady** *(Hendrix)* - 3:19
**12. Bold as Love** *(Hendrix)* - 4:11
**13. Castles Made of Sand** *(Hendrix)* - 2:47
**14. Red House** *(Hendrix)* - 3:50
**15. Voodoo Child (Slight Return)** *(Hendrix)* - 5:12
**16. Freedom** *(Hendrix)* - 3:25
**17. Night Bird Flying** *(Hendrix)* - 3:50
**18. Angel** *(Hendrix)* - 4:22
**19. Dolly Dagger** *(Hendrix)* - 4:45
**20. Star Spangled Banner** *(Key, Smith)* - 4:05

## Θέσεις τσαρτ
***Experience Hendrix: The Best of Jimi Hendrix*** *(άλμπουμ)*

***Επίσημη κυκλοφορία: [[16 Σεπτεμβρίου]] [[1997]]***

## Βραβεία
***Experience Hendrix: The Best of Jimi Hendrix*** *(άλμπουμ)*
Ηνωμένες Πολιτείες (*RIAA Certification*): 2 x πλατινένιος 
Ηνωμένο Βασίλειο (*BPI Certification*): Χρυσός 
Νορβηγία (*IFPI Certification*): Χρυσός 

## Τα μέλη του συγκροτήματος
Οι μουσικοί οι οποίοι ηχογράφησαν το "*Experience Hendrix: The Best of Jimi Hendrix*" είναι οι εξής:
* **[[Τζίμι Χέντριξ]]** - κιθάρα, φωνητικά, πιάνο
* **[[Νόελ Ρέντινγκ]]** - μπάσο, φωνητικά
* **[[Μπίλι Κοξ]]** - μπάσο, φωνητικά
* **[[Μιτς Μίτσελ]]** - τύμπανα
* **[[Μπάντι Μάιλς]]** - τύμπανα

## Παραπομπές


## Πηγές
* Experience Hendrix: The Best of Jimi Hendrix - Jimi Hendrix | Songs, Reviews, Credits, Awards | AllMusic
* Jimi Hendrix: Experience Hendrix: The Best Of Jimi Hendrix
* Jimi Hendrix Experience - Experience Hendrix: The Best of Jimi Hendrix at Discogs

Κατηγορία:Δισκογραφία του Jimi Hendrix
Κατηγορία:Άλμπουμ του 1997
Πρωτάθλημα καλαθοσφαίρισης Α' εθνικής κατηγορίας γυναικών 1985-1986

Το πρωτάθλημα μπάσκετ γυναικών της περιόδου 1985–86 ήταν το δεύτερο στην ιστορία της Α' Εθνικής μετά την καθιέρωσή της την προηγούμενη περίοδο και διεξήχθη με τη συμμετοχή δέκα ομάδων. Πρωταθλήτρια αναδείχθηκε η ομάδα του Σπόρτιγκ, που ισοβάθμησε με τον Παναθηναϊκό στην πρώτη θέση αλλά είχε διαφορά 34 πόντων στους μεταξύ τους αγώνες (από αυτήν την περίοδο στις ισοβαθμίες υπολογίζονταν τα αποτελέσματα μεταξύ των ομάδων). Υποβιβάστηκαν οι Ηρακλής, Πορφύρας, Άτταλος και Ολύμπια.

## Τελική βαθμολογία

## Οι αγώνες Σπόρτιγκ-ΠΑΟ
Ο Παναθηναϊκός επικράτησε στον αγώνα του πρώτου γύρου για την 4η αγωνιστική στη Λεωφόρο μετά από τρεις παρατάσεις. Στο δεύτερο γύρο όμως για την 13η αγωνιστική, ο Σπόρτιγκ επικράτησε εύκολα με 40 πόντους διαφορά και πήρε προβάδισμα σε περίπτωση ισοβαθμίας. Ο Παναθηναϊκός παρέμεινε στην πρώτη θέση με 24 βαθμούς (11-2 νίκες) ένω ο Σπόρτιγκ πλησίασε στον έναν (10-3). Μέχρι το τέλος του πρωταθλήματος οι πράσινες γνώρισαν άλλες δύο ήττες, ο Σπόρτιγκ μία, έτσι οι ομάδες ισοβάθμισαν με 32 βαθμούς (14-4). Χάρη στη διαφορά των 34 πόντων ο Σπόρτιγκ κατέλαβε την πρώτη θέση και πανηγύρισε ένα ακόμα πρωτάθλημα.

*10/11/1985: Παναθηναϊκός - Σπόρτιγκ 93–87. 
*9/2/1986: Σπόρτιγκ - Παναθηναϊκός 78–38.  

## Παραπομπές


## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 296
*Ψηφιακό αρχείο της ΕΟΚ
*Φύλλα Αθλητικής Ηχούς 11 Νοεμβρίου 1985 σελ. 2, 10 Φεβρουαρίου 1986 σελ. 2, 1 Απριλίου σελ. 5, 7 Απριλίου σελ. 3

1985 1986
Πρωταθλημα Ελλαδος Α Γυναικών 1985 1986
Πρωταθλημα Ελλαδος Α Γυναικών 1985 1986
ΦΚ Βίλνιους

Η **ΦΚ Βίλνιους** ήταν λιθουανική, ποδοσφαιρική ομάδα από την πρωτεύουσα Βίλνιους. Είχε ιδρυθεί το 2003 και την ίδια χρονιά συμμετείχε για πρώτη φορά στην ανώτατη κατηγορία της Λιθουανίας. Το 2007 επέστρεψε στη δεύτερη κατηγορία και το 2008 η ομάδα διαλύθηκε. Έδρα της ομάδας ήταν το Στάδιο Βέτρα, χωρητικότητας 5.030 θεατών.


Κατηγορία:Ποδοσφαιρικές ομάδες Λιθουανίας
Κατηγορία:Ιδρύσεις ποδοσφαιρικών ομάδων το 2003
Θεόδωρος Κουκουλάκης

Ο **Θεόδωρος Κουκουλάκης** (περ. 1879 - 1909) ήταν Έλληνας οπλαρχηγός από την Κρήτη. Συμμετείχε στην Κρητική Επανάσταση του 1897 και στον Μακεδονικό Αγώνα.
 
## Βιογραφία
thumb|left|245x245px|Ο μακεδονομάχος Θεόδωρος Κουκουλάκης σε πόζα εμπνευσμένη από τον Παύλο Μελά.
Ο Κουκουλάκης καταγόταν από οικογένεια αγωνιστών, προερχόμενη από τους Λάκκους Κυδωνίας Χανίων: συγκεκριμένα ήταν δισέγγονος του αγωνιστή του 1821 Ιωάννη Κούκουλου, εγγονός του εκτελεσμένου το 1867 από τις τουρκικές δυνάμεις Μιχάλη Κουκουλάκη και γιος του ανθυπίλαρχου του ελληνικού στρατού και αγωνιστή της επανάστασης του 1866, Ιωάννη Κουκουλάκη.
## Ένοπλη δράση
Τον Νοέμβριο του 1904 εισήλθε στη Μακεδονία ως μέλος του σώματος του, επίσης Κρητικού, Τσόντου – Βάρδα. Αργότερα, αναδείχτηκε από τον Βάρδα επικεφαλής σώματος που δρούσε στα Καστανοχώρια και συμμετείχε ενεργά στις πολεμικές επιχειρήσεις κατά το διάστημα 1904-1905. 

Στις αρχές του 1905 ο Κουκουλάκης δρούσε με το ολιγάριθμο σώμα του μεταξύ Δροσοπηγής και Λέχοβου. Τον Φεβρουάριο πραγματοποίησε ενέδρα κατά Βουλγάρων χωρικών που μετέφεραν όπλα στους κομιτατζήδες, προκαλώντας τους απώλειες πέντε ή επτά νεκρών ενώ στη συνέχεια απέφυγε με επιτυχία την εκκαθαριστική επιχείρηση που πραγματοποίησε εναντίον του η τουρκική χωροφυλακή ως επακόλουθο της προηγούμενης ενέδρας. Τον Μάρτιο του 1905, συμμετείχε μαζί με άλλους οπλαρχηγούς στην επίθεση κατά του εξαρχικού χωριού της Βασιλειάδας, χτυπώντας μαζί με τον Ιωάννη Πούλακα από τη βόρεια πλευρά του χωριού. Μάλιστα σύμφωνα με την αφήγηση του Ευθυμίου Καούδη (με τον οποίο ο Κουκουλάκης είχε εχθρικές σχέσεις) πρωταγωνίστησε μαζί με τον Πούλακα και τον Σκουντρή σε επί τόπου εκτελέσεις. Το καλοκαίρι του 1905 συμμετείχε ενεργά στη μάχη του Καστανόφυτου εναντίον των σωμάτων των κομιτατζήδων Μήτρου Βλάχου και Κυριαζώφ.
 
Η συμμετοχή στις αντάρτικες επιχειρήσεις και οι κακουχίες του Μακεδονικού Αγώνα επέφεραν σοβαρές επιπλοκές στην υγεία του με αποτέλεσμα να επανέλθει στην Ελλάδα κατά τα τέλη του 1905 ή τις αρχές του 1906. Απεβίωσε στις 14 Σεπτεμβρίου του 1909 στην Αθήνα όπου διέμενε, σε ηλικία τριάντα ετών.

## Παραπομπές


Κατηγορία:Μακεδονομάχοι
Μπόλντουιν Λόνσντεϊλ

Ο  **Μπόλντουιν Λόνσντεϊλ** (*Baldwin Jacobson Lonsdale*, 5 Αυγούστου 1948 - 17 Ιουνίου 2017) ήταν πολιτικός από το Βανουάτου και ιερέας της Αγγλικανικής Εκκλησίας, Πρόεδρος του Βανουάτου από τις 22 Σεπτεμβρίου 2014 ως τον θάνατό του, το 2017. Προτού γίνει πρόεδρος, ήταν γενικός γραμματέας της επαρχίας Τόρμπα του νησιού Μότα Λάβα.
Εκλέχθηκε πρόεδρος σε έμμεση εκλογή από ένα εκλεκτορικό κολέγιο αποτελούμενο από μέλη του κοινοβουλίου και κυβερνήτες των επαρχιών. Χρειάστηκαν 8 γύροι ψηφοφορίας για να έχει ένας υποψήφιος την επαρκή πλειοψηφία για την ασυμφωνία μεταξύ της κυβέρνησης του Τζο Νάτουμαν και της αντιπολίτευσης. Ήταν η ψηφοφορία με την μεγαλύτερη διάρκεια στην ιστορία του Βανουάτου. Τελικά, στον τελευταίο γύρο, ο Λόνσντεϊλ έλαβε 46 ψήφους από τις πιθανές 58.Στη διάρκεια της μεταβατικής περιόδου, υπηρεσιακός πρόεδρος ήταν ο Φιλίπ Μπεντορό. Στην πρώτη του ομιλία ως προέδρου επεσήμανε τη σημασία του διορισμού του για την επαρχία της Τόρμπα και την προτεραιότητά του στο να τηρηθεί υπεράνω όλων το σύνταγμα της χώρας.

Στις 17 Ιουνίου 2017 πέθανε ξαφνικά σε ηλικία 69 ετών από καρδιακή προσβολή όντας εν ενεργεία πρόεδρος του Βανουάτου.

## Παραπομπές


Κατηγορία:Πρόεδροι του Βανουάτου
Κατάλογος αρχηγών κράτους της Μπουρκίνα Φάσο

Η **[[Μπουρκίνα Φάσο]]** έγινε ανεξάρτητο κράτος από τη Γαλλία το 1960 με την ονομασία Δημοκρατία της Άνω Βόλτα. Ο αρχηγός κράτους ήταν ο Πρόεδρος της χώρας, με εξαίρεση τις περιόδους έπειτα από πραξικοπήματα, οπότε ο τίτλος του είναι διαφορετικός. Η θητεία του Προέδρου της Δημοκρατίας είναι πενταετής. Πρώτος αρχηγός κράτους μετά την ανεξαρτησία της χώρας ήταν ο Μορίς Γιαμεογκό το 1960, ο οποίος κυβέρνησε μέχρι την ανατροπή του σε στρατιωτικό πραξικόπημα το 1966.
Ο πρόεδρος Τομά Σανκαρά, γνωστός και ως "Τσε Γκεβάρα της Αφρικής", ανατράπηκε και δολοφονήθηκε σε πραξικόπημα το 1987 από τον Μπλεζ Κομπαορέ. Ο Κομπαορέ κυβέρνησε επί 27 χρόνια  και παραιτήθηκε στις 31 Οκτωβρίου 2014 ύστερα από λαϊκή εξέγερση η οποία εκδηλώθηκε πριν από την ψήφιση νομοσχεδίου του κοινοβουλίου το οποίο θα επέτρεπε στον ίδιο να κατέλθει εκ νέου στις εκλογές του 2015, ειδάλλως θα αναγκαζόταν να παραιτηθεί λόγω ορίου στον αριθμό των θητειών.
O σημερινός αρχηγός κράτους είναι ο Ιμπραήμ Τραορέ, ο οποίος έγινε πρόεδρος έπειτα από πραξικόπημα σε ηλικία 34 ετών και είναι ο νεότερος παγκόσμιος ηγχρόνιας που υπηρετεί σήμερα. 

## Αρχηγοί κράτους της Μπουρκίνα Φάσο (Άνω Βόλτα έως το 1984)

## Τίτλοι
* **1960–1980**: Πρόεδρος της Δημοκρατίας
* **1980–1982**: Πρόεδρος της Στρατιωτικής Επιτροπής Αποκατάστασης για την Εθνική Πρόοδο 
* **1982**: Πρόεδρος της Προσωρινής Επιτροπής Λαϊκής Σωτηρίας
* **1982–1983**: Αρχηγός Κράτους
* **1983–1987**: Πρόεδρος του Εθνικού Επαναστατικού Συμβουλίου και Αρχηγός Κράτους
* **1987–1991**: Πρόεδρος του Λαϊκού Μετώπου και Αρχηγός του Κράτους
* **1991–2014**: Πρόεδρος της Δημοκρατίας
* **2015**: Πρόεδρος του Εθνικού Συμβουλίου για Δημοκρατία
* **2015–2022**: Πρόεδρος της Δημοκρατίας
***2022-σήμερα:** Πρόεδρος του Πατριωτικού Κινήματος για την Ασφάλεια και την Αποκατάσταση

## Κλειδί
;Πολιτικά κόμματα
*
*
*

;Λοιπές ομάδες
*
*

;Κατάσταση
*
*

## Κατάλογος

## Τελευταίες εκλογές

## Ιστορική γραμμή

## Πηγές
*Ben Cahoon, World Statesmen - Burkina Faso

## Σημειώσεις και παραπομπές


*
Αρίς

Η **Αρίς** ή **Ελ Αρίς** (*[[Αραβική γλώσσα|αραβικά]] : العريش, μτφ.: οικίες από φοίνικες*, κοπτικά: ϩⲣⲓⲛⲟⲕⲟⲣⲟⲩⲣⲁ *Χρινοκόρουρα*, ελληνικά: **Αρίζα**) είναι πόλη της Αιγύπτου στη χερσόνησο Σινά στις ακτές της Μεσογείου και στο Κυβερνείο Βορείου Σινά. Σύμφωνα με τη απογραφή του 2002 έχει 114.900 κατοίκους και είναι η μεγαλύτερη πόλη σε όλη τη χερσόνησο Σινά. Την πόλη διασχίζει ο ξεροπόταμος Ουαντί Ελ Αρίς και στην ανατολική της πλευρά βρίσκεται το εθνικό πάρκο Αζαρανίγκ.

Απέχει 344 χλμ από το Κάιρο και 50 χλμ από τη Ράφα και τη διέλευση των συνόρων με τη Λωρίδα της Γάζας. Η πόλη έχει διεθνές αεροδρόμιο και τμήματα του πανεπιστημίου της διώρυγας Σουέζ.

## Ιστορία
Στην αρχαιότητα ήταν ένας μικρός οικισμός κοντά στη ελληνιστική πόλη Ρινοκόρουρα. Οι Οθωμανοί το 1560 κατασκεύασαν οχυρώσεις, οι Γάλλοι το 1799 πολιόρκησαν και κατέκτησαν το οχυρό. Στον Α΄παγκόσμιο πόλεμο οι Βρετανοί βομβάρδισαν και κατέστρεψαν την Αρίς, το 1958 διεξήχθη αερομαχία μεταξύ Αιγυπτίων και Ισραηλινών πάνω από την Αρίς.

Το 1903 προτάθηκε η εκτροπή νερών του Νείλου για την άρδευση της περιοχής. Η Αρίς ήταν υπό στρατιωτική κατοχή από το Ισραήλ τη περίοδο 1967-1979 και για λίγο το 1956. Ήταν και επιστράφηκε στην Αίγυπτο το 1979 μετά τη ισραηλινοαιγυπτιακή συνθήκη ειρήνης.

## Κλίμα
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH). Παρά το γεγονός ότι επικρατούν άνεμοι Μεσογείου, με μέτριες θερμοκρασίες, χαρακτηριστικές για το υπόλοιπο της βόρειας ακτής της Αιγύπτου.

Η υψηλότερη θερμοκρασία ρεκόρ ήταν 45&nbsp;°C (113&nbsp;°F), που καταγράφηκε στις 29η Μαΐου 2003, ενώ η χαμηλότερη θερμοκρασία ρεκόρ ήταν -6&nbsp;°C (21&nbsp;°F), που καταγράφηκε στις 8 Ιανουαρίου 1994.

## Παραπομπές


Κατηγορία:Πόλεις της Αιγύπτου στη Χερσόνησο του Σινά
Κατηγορία:Λιμένες της Αιγύπτου
Κατολίσθηση

[right|300px|thumb|Κατολίσθηση στην [Καλιφόρνια το 1966.]]

Η **κατολίσθηση** είναι φυσική καταστροφή στην οποία συμβαίνει επικίνδυνη ολίσθηση, η οποία περιλαμβάνει τα πραγματικά στοιχεία του εδάφους, συμπεριλαμβανομένων βράχων, δέντρων, χώματος και γενικότερα οποιουδήποτε συστατικού μπορεί να παρασυρθεί.

Η εκδήλωση κατολισθητικών φαινομένων αποτελεί απόρροια ελλιπούς ευστάθειας των πρανών έναντι στατικών και σεισμικών φορτίων. Ένα πρανές μπορεί να αστοχήσει υπό την επίδραση γεωλογικών, μορφολογικών, φυσικών ή ανθρωπογενών παραγόντων, όπως είναι οι βροχοπτώσεις (η πιο συχνή αιτία), οι σεισμοί, οι ηφαιστειακές εκρήξεις ή μια γενική αστάθεια του εδάφους.

Επιπλέον, οι κατολισθήσεις ενεργοποιούνται και επιταχύνονται μετά από φωτιές, ειδικότερα σε δασικές ή ημιδασικές περιοχές. Αυτό οφείλεται στο γεγονός ότι το ρίζωμα των δένδρων καταστρέφεται, χάνοντας κατ' αυτόν τον τρόπο το έδαφος τον "φυσικό του οπλισμό" με αποτέλεσμα τα πιο αποσαθρωμένα ανώτερα εδαφικά στρώματα, των οποίων οι εδαφομηχανικές παράμετροι της διατμητικής αντοχής τους, να είναι πολύ πιο επιρρεπή στις **κατολισθήσεις** και **ερπυσμούς** 

Η **κατολίσθηση λάσπης** ή **λασπολίσθηση** είναι μία ιδιαίτερη κατηγορία κατολισθήσεων, κατά τις οποίες οι έντονες βροχοπτώσεις αναγκάζουν το χαλαρό έδαφος μιας απότομης πλαγιάς να καταρρεύσει και να ολισθήσει προς τα κάτω.

Το μέγεθος των κατολισθήσεων ποικίλλει, όμως πρόκειται για κινήσεις με μεγάλες ποσότητες υλικού, ικανές να προκαλέσουν καταστροφές όπως αποκλεισμός δρόμων μέχρι απώλεια ανθρώπινων ζωών. Συνήθως μια κατολίσθηση διαρκεί από ένα μέχρι δύο λεπτά, ενώ μερικές φορές η ταχύτητα των μετακινούμενων μαζών φτάνει τα 60 με 150 μέτρα ανά δευτερόλεπτο.

## Παραπομπές


## Πηγές
*http://greek_greek.enacademic.com/76229/%CE%BA%CE%B1%CF%84%CE%BF%CE%BB%CE%AF%CF%83%CE%B8%CE%B7%CF%83%CE%B7
*https://www.geodomisi.com/Sachpazis_We-expect-intense-Floods,-Mudslides-and-Landslides-after-the-recent-Fires.pdf

## Εξωτερικοί σύνδεσμοι
* 
* 

Κατηγορία:Φυσικές καταστροφές
Δημήτρης Μάρδας

Ο **Δημήτρης Μάρδας** είναι Έλληνας οικονομολόγος και πολιτικός, αναπληρωτής υπουργός Οικονομικών από τον Ιανουάριο 2015 μέχρι τον Αύγουστο 2015 στην κυβέρνηση Τσίπρα. Από τον Σεπτέμβριο του 2015 έως και τον Νοέμβριο του 2016 ήταν Υφυπουργός Εξωτερικών στην κυβέρνηση Τσίπρα.

## Βιογραφία
Γεννήθηκε στην Κωνσταντινούπολη το 1955 και από το 1956 ζει στη Θεσσαλονίκη. Σπούδασε στο Τμήμα Οικονομικών Επιστημών του Αριστοτελείου Πανεπιστημίου Θεσσαλονίκης και ολοκλήρωσε τις μεταπτυχιακές του σπουδές στα Πανεπιστήμια Paris Ι – Sorbonne (1979-1980) και Paris II – Panthéon (1980-1982). Πήρε διδακτορικό το 1990 από το Paris II. Εργάζεται ως καθηγητής Οικονομικών στο Αριστοτέλειο Πανεπιστήμιο Θεσσαλονίκης.

Μεταξύ 1992-1994 εργάστηκε στην Ευρωπαϊκή Επιτροπή και στη συνέχεια υπηρέτησε στο Yπουργείο Ανάπτυξης, αρχικά ως Γενικός
Γραμματέας Εμπορίου (Απρίλιος 2000 – Φεβρουάριος 2002) επί υπουργίας Νίκου Χριστοδουλάκη, και ακολούθως ως Διευθύνων Σύμβουλος του Ελληνικού Οργανισμού Εξωτερικού Εμπορίου (Οκτώβριος 2002 – Απρίλιος 2004).

Από τις 27 Ιανουαρίου 2015 ανέλαβε αναπληρωτής υπουργός Οικονομικών της κυβέρνησης υπό τον Αλέξη Τσίπρα αρμόδιος για θέματα του Γενικού Λογιστηρίου του Κράτους.

## Παραπομπές


Κατηγορία:Έλληνες οικονομολόγοι
Κατηγορία:Έλληνες αναπληρωτές υπουργοί Οικονομικών
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Β΄ Θεσσαλονίκης
Κατηγορία:Απόφοιτοι του Αριστοτελείου Πανεπιστημίου Θεσσαλονίκης
Κατηγορία:Καθηγητές Αριστοτελείου Πανεπιστημίου Θεσσαλονίκης
Μεγαλοδράκαινα

Η **μεγαλοδράκαινα** (*Trachinus draco*) είναι είδος δράκαινας. Επίσης ονομάζεται Βαρσάμι και Γρούζα. Το συναντάμε στον ανατολικό Ατλαντικό, από το Μαρόκο μέχρι τη Νορβηγία, συμπεριλαμβανομένης της Μεσογείου, σε βάθος από 1 μέτρα μέχρι και 150 μέτρα. Το μέγεθος του είναι 53 εκατοστά. Το μέγιστο δημοσιευμένο βάρος του είναι 1,860 γραμμάρια

## Πηγές

Πλατόψαρα

Κατηγορία:Περκόμορφα
Εθνικόν Κόμμα Ελλάδος

Το **Εθνικόν Κόμμα Ελλάδος** (**Ε.Κ.Ε.**) ήταν ελληνικό πολιτικό κόμμα. Ιδρύθηκε από τον Ναπολέοντα Ζέρβα το 1945, και έλαβε μέρος στις εκλογές του 1946 και τις εκλογές του 1950. Συγχωνεύτηκε το 1950 με το Κόμμα Φιλελευθέρων.

## Ιστορία
Ιδρύθηκε ως, κατά κάποιον τρόπο, πολιτική συνέχεια της αντιστασιακής του οργάνωσης ΕΔΕΣ. Το κόμμα είχε τοπική αναφορά κυρίως στην Ήπειρο, όπως ο ΕΔΕΣ στην Κατοχή. Τα χρηματικά μέσα που διέθετε για την προεκλογική εκστρατεία είχαν κινήσει την περιέργεια για την πηγή προέλευσής τους, ακόμη και σε πολιτευτές των Λαϊκών στην περιοχή. Οι οικονομικοί πόροι για την συντήρηση του κόμματός του προέρχονταν από τις ενισχύσεις που έλαβε από τους Βρετανούς κατά την Κατοχή.

Το κόμμα πρωτοεμφανίστηκε στις βουλευτικές εκλογές του 1946 και εξέλεξε 20 βουλευτές. Ο Ζέρβας, στις εκλογές του 1946, συμπεριέλαβε στους εκλογικούς καταλόγους μέλη του "προδοτικού" ΕΔΕΣ Αθηνών, γεγονός που προκάλεσε την αντίδραση στελεχών της οργάνωσης, όπως του Κομνηνού Πυρομάγλου. Αν και στην υπόλοιπη Ελλάδα είχε αμελητέα παρουσία, όπως στο Δήμο Αθηναίων με μικροαστική κοινωνική σύνθεση, όπου έλαβε 2984 ψήφους και ποσοστό 2,29%, στην Ήπειρο και συγκεκριμένα στην περιοχή της Παραμυθιάς έλαβε 74,28% και στην περιφέρεια Ηπείρου 61,70% και 7 έδρες από τις 11 αναλογούσες. Σε ορισμένες άλλες περιοχές άσκησε σημαντική εκλογική επιρροή λόγω της οιονεί τοπικής εξουσίας που είχε συγκροτήσει ο ΕΔΕΣ από την περίοδο της Κατοχής, αλλά και λόγω παρακρατικών οργανώσεων οι οποίες εκβίασαν την ψήφο των πολιτών της περιοχής υπέρ των ακραίων μοναρχικών κομμάτων, μεταξύ αυτών και του ΕΚΕ. Τέτοια περίπτωση ήταν η Λιβαδειά, όπου έλαβε 13,34%. Τέλος είναι χαρακτηριστικό πως σε περιοχές πληγείσες από τους Γερμανούς, όπως το Δίστομο, έλαβε την πλειοψηφία το κόμμα του Ζέρβα, με ποσοστό 67,30%

Συμμετείχε στην κυβέρνηση του Δημητρίου Μαξίμου, στην οποία ο Ναπολέων Ζέρβας υπηρέτησε ως Υπουργός Δημόσιας Τάξης. Για τις εκλογές του 1950, ο Ζέρβας διεύρυνε τη συνεργασία του Ε.Κ.Ε. με τους δωσιλογικούς κύκλους της Αθήνας, εντάσσοντας στον συνδυασμό του κόμματος δύο από τους κύριους εισηγητές των ταγμάτων ασφαλείας, συγκεκριμένα τους Θεόδωρο Πάγκαλο και Βασίλειο Ντερτιλή. Η δεύτερη κάθοδος στις εκλογές, αποτέλεσε μία αποτυχία καθώς συγκέντρωσε 3,65% εξασφαλίζοντας μονάχα 7 βουλευτές. Αποτέλεσαν τις τελευταίες εκλογές του κόμματος, καθώς μετέπειτα συγχωνεύτηκε με το Κόμμα Φιλελευθέρων.

## Αποτελέσματα εκλογών
### Βουλή των Ελλήνων

## Παραπομπές


## Πηγές
* 
* 

Κατηγορία:Πρώην πολιτικά κόμματα στην Ελλάδα
Κατηγορία:Εθνικιστικά κόμματα στην Ελλάδα
Dear Catastrophe Waitress

Το "**Dear Catastrophe Waitress**" είναι το έκτο άλμπουμ των Belle and Sebastian. Κυκλοφόρησε το 2003 από την Rough Trade Records. Παραγωγός ήταν ο Trevor Horn, πρώην μέλος των Buggles και παραγωγός των Yes και Frankie Goes to Hollywood και έδωσε ένα πιο γυαλισμένο, ποπ-φιλικό ήχο στο άλμπουμ. Αυτό ήρθε σε έντονη αντίθεση με τις προηγούμενες lo-fi κυκλοφορίες τους (αν και τραγούδια όπως το "Lord Anthony" παρέπεμπε πίσω στον παλιό τους ήχο). Ειδικότερα, το χορευτικό κομμάτι "Stay Loose" αποδείχθηκε ότι ήταν το πρώτο από μια σειρά τραγουδιών (όπως τα "Your Cover's Blown" και "Sukie in the Graveyard") που αποκλίνει περαιτέρω από τις ρίζες τους.

Το άλμπουμ ήταν υποψήφιο για το βραβείο Mercury Music Prize του 2004, ενώ το τραγούδι "Step into My Office, Baby" ήταν υποψήφιο για το Ivor Novello Award στην κατηγορία Καλύτερου Τραγουδιού.

## Κομμάτια
#"Step into My Office, Baby" – 4:12
#"Dear Catastrophe Waitress" – 2:22
#"If She Wants Me" – 5:05
#"Piazza, New York Catcher" – 3:03
#"Asleep on a Sunbeam" – 3:22
#"I'm a Cuckoo" – 5:26
#"You Don't Send Me" – 3:08
#"Wrapped Up in Books" – 3:34
#"Lord Anthony" – 4:14
#"If You Find Yourself Caught in Love" – 4:15
#"Roy Walker" – 2:57
#"Stay Loose" – 6:41
## Κριτικές
*Allmusic  
* BBC (καλή)
*Blender  
**Mojo*  
*PopMatters (πολύ καλή) 
**Rolling Stone*  
*Stylus Magazine (A) 
*Tiny Mix Tapes  
**Uncut*  
* *Pitchfork Media* 7.5/10 
## Συντελεστές
* Stuart Murdoch - φωνή, κιθάρα, πλήκτρα, φωτογραφία
* Bobby Kildea - μπάσο, φωνητικά, κιθάρα
* Chris Geddes - πλήκτρα, πιάνο
* Richard Colburn - ντραμς
* Stevie Jackson - κιθάρα, φωνητικά
* Sarah Martin - βιολί
* Mick Cooke - τρομπέτα
* Gavyn Wright, Perry Montague-Mason, David Woodcock, Chris Tombling, Warren Zielinski, Jackie Shave, Patrick Kiernan, Boguslaw Kostecki, Julian Leaper, Kathy Shave, Benedict Cruft, Everton Nelson - βιολί
* Peter Lale, Robert Smissen, Bruce White, Gustav Clarkson. Cello: Anthony Pleeth, David Daniels, Martin Loveday - βιόλα
* Mary Scully - διπλό μπάσο
* Helen Keen - φλάουτο
* Kathleen Stevenson - φλάουτο, πίκολο
* Chris Cowie - όμποε
* Sue Bohling - αγγλικό κόρνο
* Mike Lovatt, Noel Langley, Derek Watkins, John Barclay - τρομπέτα 
* Chris Dean, Jeremy Price, Barnaby Dickinson Richard Edwards, Billy Rumfitt - τρομπόνι
* Jamie Talbot, Stan Sulzman Philip Todd. Chris Davis Jeff Daly, Julian Nicholas - σαξόφωνο
* Nigel Black, Richard Berry - γαλλικό κόρνο
* Frank Ricotti - κρουστά
* Trevor Horn - παραγωγή
* Robert Orton, Julian Mendelsohn, Dan Vickers, Tony Doogan, Michael Bannister - μίξινγκ
* Tim Lambert, Phil Tyreman - μηχανικοί
* Frank Awkwright - mastering
## Παραπομπές

Κατηγορία:Άλμπουμ του 2003
ΛΑΛΛ Λύσης

Η **Λέσχη Αγάπη Λαού Λύσης** (ή η **ΛΑΛΛ Λύσης**) ήταν κυπριακή ποδοσφαιρική ομάδα από τη Λύση της επαρχίας Αμμοχώστου. Η ΛΑΛΛ είχε συμμετοχές στη Β΄ κατηγορία και στη Γ΄ κατηγορία Κύπρου. Το 1974 τερμάτισε τη λειτουργία της λόγω της τουρκικής εισβολής. Χρώματα της ομάδας ήταν το μπλε και το άσπρο.

## Ίδρυση και πρώτα χρόνια
Το σωματείο ΛΑΛΛ Λύσης ιδρύθηκε το 1919 με την ονομασία «Η Αγάπη του λαού Λύσης». Μετά τη ψήφιση του νόμου περί λεσχών, μετονομάστηκε σε **Λέσχη Αγάπη Λαού Λύσης** (Λ.Α.Λ.Λ.). Το σωματείο απορρόφησε άλλα δύο παλαιότερα σωματεία, την «Αναγέννηση» (έτος ίδρυσης 1895) και τον «Πανελλήνιο Πόθο» (έτος ίδρυσης 1909). Η ΛΑΛΛ ανέπτυξε κοινωνική, πολιτιστική και αθλητική δράση (χορωδίες, μαντολινάτες, θεατρικές παραστάσεις, γεωργικές εκθέσεις, ομιλίες, αγώνες στίβου, εκδρομές, λειτουργία βιβλιοθήκης κ.ά.).

Το σωματείο διέθετε ιδιόκτητο οίκημα και ιδιόκτητο γήπεδο ποδοσφαίρου. Τη δεκαετία του ΄50 ποδοσφαιριστής της ομάδας ήταν ο υπαρχηγός της ΕΟΚΑ  Γρηγόρης Αυξεντίου.

## Πορεία στις διοργανώσεις της ΚΟΠ
Αρχικά συμμετείχε στις διοργανώσεις της ΕΠΟΠΛ. Η ΛΑΛΛ εντάχθηκε στη δύναμη της Κυπριακής Ομοσπονδίας Ποδοσφαίρου (ΚΟΠ) το 1969 ως ομάδα Β΄ κατηγορίας.  Στην πρώτη συμμετοχή της, την περίοδο 1969-70, τερμάτισε στη 13η θέση, μόλις 1 βαθμό πάνω από τη 14η ομάδα που υποβιβάστηκε. Την περίοδο 1970-71 τερμάτισε στην τελευταία θέση και υποβιβάστηκε στη Γ΄ κατηγορία. Στην τελευταία θέση τερμάτισε και την περίοδο 1971-72 αλλά δεν υπήρξε υποβιβασμός. Την περίοδο 1972-73 τερμάτισε στη 10η θέση και την περίοδο 1973-74 τερμάτισε στην τελευταία θέση αλλά και πάλι δεν υπήρξε υποβιβασμός. 

Η ομάδα συμμετείχε μία φορά στο κύπελλο Κύπρου, την περίοδο 1973-74, όπου αποκλείστηκε στην προκριματική φάση. Το 1971 συμμετείχε στο Κύπελλο Παλιγγενεσίας, όπου αποκλείστηκε στην Α΄ φάση. 




## Αναστολή λειτουργίας
Το καλοκαίρι του 1974, τα τουρκικά στρατεύματα κατέλαβαν τη Λύση. Η ποδοσφαιρική ομάδα δεν επαναδραστηριοποιήθηκε σε κάποια από τις ελεύθερες περιοχές της Κύπρου. Τα πρώτα χρόνια του εκτοπισμού, μετά από πρωτοβουλία φίλων του σωματείου για διατήρηση του ονόματος του συλλόγου, δημιουργήθηκε ομάδα μπόουλινγκ. 

## Παραπομπές


## Πηγές
*
*

## Βιβλιογραφία
*
*

## Δείτε επίσης
 
*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Αμμοχώστου
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις ποδοσφαιρικών ομάδων το 1919
Κατηγορία:Λύση Αμμοχώστου
Κάρλο Λιεβόρε

Ο **Κάρλο Λιεβόρε** (*Carlo Lievore*, 10 Νοεμβρίου 1937 – 9 Οκτωβρίου 2002) ήταν Ιταλός ακοντιστής.

Την 1η Ιουνίου του 1961 σημεΙωσε στο Μιλάνο παγκόσμιο ρεκόρ με επίδοση 86,74 μ. Το να επιτυγχάνει παγκόσμιο ρεκόρ σε ρίψη Ιταλός, δεν είναι και το πιο συνηθισμένο συμβάν στην αθλητική ιστορία. Ο ακοντιστής Κάρλο Λιεβόρε ήταν ένας από τους λίγους που έχουν κατορθώσει κάτι τέτοιο. Ωστόσο, πέραν τούτου, δεν επέδειξε κάποια άλλη αξιοσημείωτη επίδοση ή διάκριση.

## Ολυμπιακές επιδόσεις

## Παραπομπές


## Εξωτερικοί σύνδεσμοι
*Carlo Lievore, Italy  Nemeth Javelins

Κατηγορία:Ιταλοί αθλητές του στίβου
Κατηγορία:Ιταλοί αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Μεσογειακούς Αγώνες 1963
Κατηγορία:Κάτοχοι μεταλλίων του Ιταλικού Πρωταθλήματος Στίβου
Αυγούστα Βικτωρία του Χοεντσόλερν

Η **Αυγούστα Βικτωρία** (γερμανικά: *Auguste Viktoria von Hohenzollern*, 19 Αυγούστου 1890 - 29 Αυγούστου 1966) του Οίκου του Χοεντσόλλερν-Ζίγκμαρινγκεν ήταν πριγκίπισσα του Χοεντσόλλερν και βασιλική σύζυγος της Πορτογαλίας. Στην πράξη δεν υπήρξε ποτέ βασίλισσα, καθώς ο Εμμανουήλ Β΄ είχε ήδη εκθρονιστεί όταν παντρεύτηκαν.

## Βιογραφία
Η *Αυγούστα Βικτωρία Βιλελμίνη Αντωνία Ματθίλδη Λουδοβίκα Ιωσηφίνα Μαρία Ελισάβετ* γεννήθηκε στο Πότσδαμ της Γερμανικής Αυτοκρατορίας στις 19 Αυγούστου 1890. Ήταν η κόρη του Γουλιέλμου του Χοεντσόλλερν και της Μαρίας Θηρεσίας των Βουρβόνων-Δύο Σικελιών.

Οι γονείς του πατέρα της ήταν ο Λεοπόλδος του Χοεντσόλλερν και η Αντωνία της Πορτογαλίας, μία από τους διαδόχους του θρόνου της Πορτογαλίας. Οι γονείς της μητέρας της ήταν ο Λουδοβίκος των Βουρβόνων-Δύο Σικελιών και η Ματθίλδη Λουδοβίκα, κόρη του Μαξιμιλιανού Ιωσήφ εν Βαυαρία.

Η Αυγούστα Βικτωρία ήταν ανιψιά του Φερδινάνδου της Ρουμανίας.

### Γάμος και μετέπειτα χρόνια
Στις 4 Σεπτεμβρίου 1913 η Αυγούστα Βικτωρία παντρεύτηκε τον Εμμανουήλ Β΄ της Πορτογαλίας. Εκείνος είχε ανέλθει στον πορτογαλικό θρόνο μετά τη δολοφονία του πατέρα του, Καρόλου Α΄ της Πορτογαλίας, και του μεγαλύτερου αδερφού του, Λουδοβίκου Φίλιππου της Πορτογαλίας, την 1η Φεβρουαρίου 1908. Έπειτα καθαιρέθηκε με την Επανάσταση της 5ης Οκτωβρίου 1910. Όταν παντρεύτηκαν, η Αυγούστα Βικτωρία ήταν 23 ετών και ο Εμμανουήλ 24.

Ο Εμμανουήλ πέθανε στις 2 Ιουλίου του 1932 στο Φούλγουελ του Λονδίνου. Από το γάμο τους δεν απέκτησαν παιδιά. Στις 23 Απριλίου 1939 εκείνη παντρεύτηκε σε δεύτερο γάμο τον Ρόμπερτ Ντάγκλας, ο οποίος προερχόταν επίσης από αριστοκρατική οικογένεια. Η Αυγούστα Βικτωρία δεν απέκτησε απογόνους ούτε με τον δεύτερο σύζυγό της. Ο Ντάγκλας πέθανε στις 26 Αυγούστου 1955. Η Αυγούστα πέθανε στις 29 Αυγούστου 1966 στο Άιγκελτινγκεν της Δυτικής Γερμανίας σε ηλικία 76 ετών.

## Παραπομπές



Κατηγορία:Οίκος του Χοεντσόλερν-Ζίγκμαρινγκεν
Κατηγορία:Βασίλισσες της Πορτογαλίας
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Κορνουαλική γλώσσα

Η **κορνουαλική γλώσσα** είναι μια νοτιοδυτική Κέλτικη Βρυθονική γλώσσα που ιστορικά μιλιόταν από τους Κερνοβίτες. Η γλώσσα βρίσκεται σε αναβίωση τις τελευταίες δεκαετίες και θεωρείται ως σημαντικό μέρος της κορνουαλικής ταυτότητας, κουλτούρας και κληρονομιάς. Έχει αναγνωριστεί ως μειονοτική γλώσσα στο Ηνωμένο Βασίλειο. Προστατεύεται από τον Ευρωπαϊκό Χάρτη για τις Τοπικές ή Μειονοτικές Γλώσσες και έχει ένα αυξανόμενο αριθμό ομιλητών.

Μαζί με τα Ουαλικά και τα Βρετονικά, η Κορνουαλική κατάγεται άμεσα από την κοινή Βρυθονική που μιλιόταν σε ολόκληρη την Βρετανία πριν την επικράτηση της Αγγλικής γλώσσας. Ήταν η κύρια γλώσσα της Κορνουάλης μέχρι που κινήθηκε πιο δυτικά λόγω της αγγλικής γλώσσας. Η Κορνουαλική συνέχισε ως κοινοτική γλώσσα για την Κορνουάλη έως τα τέλη του 18ου αιώνα και συνέχισε να ομιλείται στο σπίτι από κάποιες οικογένειες μες τον 19ο αιώνα και πιθανόν τον 20ο. Η διαδικασία για την αναβίωση της γλώσσας άρχισε στις αρχές του 20ου αιώνα με μια σειρά από ορθογραφικά συστήματα σε χρήση έως ότου μια σταθερή μορφή γραφής οριστικοποιήθηκε το 2008. Το 2010 η Ουνέσκο  ανακοίνωσε ότι η προηγούμενη κατάταξη της γλώσσας ως εξαφανιζόμενη δεν πρέπει να θεωρείται πια ως έγκαιρη.

Έπειτα από την αναβίωση της γλώσσας πολλά κείμενα και έργα της λογοτεχνίας έχουν εκδοθεί στην Κορνουαλική και υπάρχει αυξανόμενος αριθμός ανθρώπων που μελετούν την γλώσσα. Πρόσφατες εξελίξεις είναι η κορνουαλική μουσική, οι ανεξάρτητες ταινίες και τα παιδικά βιβλία. Ένας μικρός αριθμός ανθρώπων έχει μεγαλώσει ως δίγλωσσοι και η γλώσσα διδάσκεται σε πολλά σχολεία.

Κατά τον 13ο αιώνα αριθμούσε 39.000 ομιλητές, όμως μετά από αυτόν τον αιώνα άρχισε η εξασθένηση της γλώσσας.
## Εξωτερικοί σύνδεσμοι

*
Κατηγορία:Κορνουάλη
Κατηγορία:Βρυθονικές γλώσσες
Κατηγορία:Γλώσσες του Ηνωμένου Βασιλείου
Κατηγορία:Γλώσσες της Ευρώπης
Ευρασιατική Οικονομική Κοινότητα

Η **Ευρασιατική Οικονομική Κοινότητα** προήλθε από την Κοινοπολιτεία Ανεξάρτητων Κρατών ως μια ιδέα για τη στενότερη οικονομική συνεργασία ανάμεσα στις χώρες της Πρώην Σοβιετικής Ένωσης. Η ιδρυτική διακήρυξη της Κοινότητας υπογράφηκε στις 10 Οκτωβρίου 2000, στην Αστανά του Καζακστάν, απο τους αρχηγούς των κρατών της Ρωσίας, της Λευκορωσίας, του Καζακστάν, του Κιργιστάν και του Τατζικιστάν. Στις 7 Οκτωβρίου 2005, συμφωνήθηκε η ένταξη και του Ουζμπεκιστάν. Ένα από τα θεμελιώδη πλεονεκτήματα της Κοινότητας ήταν η ελευθερία της μετακίνησης χωρίς την ανάγκη διαβατηρίου ή βίζας, ανάμεσα στα κράτη-μέλη. Η θέσπιση ενός κοινού οικονομικού χώρου εντός της Κοινότητας κηρύχθηκε επίσημα την 1η Ιανουαρίου 2010.

Το κύριο ρυθμιστικό οικονομικό όργανο της Κοινότητας ήταν η Ευρασιατική Οικονομική Επιτροπή.

Στις 10 Οκτωβρίου του 2014, συμφωνήθηκε η διάλυση της Κοινότητας με την ισχύουσα μορφή, και η μετεξέλιξή της σε ένα νέο οικονομικό συνασπισμό κρατών, την Ευρασιατική Οικονομική Ένωση. Την 1η Ιανουαρίου 2015 η Ένωση έγινε γεγονός, κληρονομώντας το χαρτοφυλάκιο και τις ισχύουσες συμφωνίες, διευρύνοντας τες σε νέα πλαίσια.

## Συμμετέχοντα Κράτη

### Επίσημα Μέλη

*
*
*
*

Το Ουζμπεκιστάν αποτελούσε μέλος της Κοινότητας έως το 2008, οπότε και αποσύρθηκε από μέλος της.

### Παρατηρητές

*
*
*

Σύμφωνα με το Καταστατικό της Κοινότητας, μπορεί να χορηγηθεί η ιδιότητα του Παρατηρητή σε κράτη ή ομοσπονδιακούς οργανισμούς μετά από δική τους αίτηση. Τα κράτη-παρατηρητές έχουν το δικαίωμα να παρευρίσκονται και να εκθέτουν τις απόψεις τους στις δημόσιες συνεδριάσεις της Κοινότητας καθώς και να αποκτήσουν δημόσια έγγραφα ή/και τις αποφάσεις που λαμβάνονται από την Κοινότητα, ύστερα από τη συγκατάθεση του προεδρεύον στελέχους της.

## Παραπομπές


Κατηγορία:Διεθνείς οικονομικοί οργανισμοί
Κατηγορία:Ευρασιανισμός
Σικελική γλώσσα

Η **σικελική γλώσσα** (σικελικά: *sicilianu*) είναι λατινογενής γλώσσα της Ιταλίας που ομιλείται κυρίως στο νησί της Σικελίας, στην Καλαβρία και την Απουλία. Παρότι δεν χαίρει επίσημης αναγνώρισης και προστασίας, τα σικελικά θεωρούνται μια αρκετά ζωντανή γλώσσα, που ομιλείται από την πλειοψηφία των κατοίκων των παραπάνω περιοχών και από μερικές ομάδες Σικελών μεταναστών στο εξωτερικό.

## Πηγές
*Εθνολόγος

## Εξωτερικοί σύνδεσμοι

*Κέντρο Φιλολογικών και Γλωσσολογικών Σικελικών Σπουδών
*Η μεγαλύτερη σικελική ιστοσελίδα
Επισκοπή του Ουρζέλ

μικρογραφία|Η γεωγραφική επέκταση της Επισκοπής του Ουρζέλ
Η **Επισκοπή του Ουρζέλ** (στα καταλανικά, *Bisbat d'Urgell*, στα λατινικά, *Dioecesis Urgellensis*)  είναι η μεγαλύτερη επισκοπή της ισπανικής Καθολικής Εκκλησίας στην Καταλονία. Υπόκειται στην Αρχιεπισκοπή της Ταραγόνα και περιλαμβάνει το μεγαλύτερο μέρος της επαρχίας της Λιέιδα, μέρος της επαρχίας της Ζιρόνα και ολόκληρη την Ανδόρρα. Έχει την έδρα της στην καταλανική πόλη Σέου δ' Ουρζέλ (μετάφραση κατά λέξη: «εκκλησιαστική έδρα του Ουρζέλ»).

## Ιστορία
Η επισκοπή ιδρύθηκε τον 4ο αιώνα. Ο πρώτος γνωστός επίσκοπος ήταν ο Άγιος Ιούστος, που συμμετείχε στις συνόδους του Τολέδο (531) και της Βαλένθια (546). Με την εισβολή των μουσουλμάνων στην Ιβηρική το 714 η επισκοπική διαδοχή δεν διακόπηκε. Στα τέλη του αιώνα, ο επίσκοπος Φέλιξ κατηγορήθηκε από τη φραγκική εκκλησία ως υιοθετιστής και εξορίστηκε.

Από τον 10ο και μέχρι τον 12ο αιώνα οι επίσκοποι του Ουρζέλ συγκέντρωσαν μεγάλη δύναμη και λειτούργησαν ως οι εκ των πραγμάτων φεουδαρχικοί ηγέτες της περιοχής. Από τις 8 Σεπτεμβρίου 1278 οι επίσκοποι του Ουρζέλ ανακηρύχθηκαν συμπρίγκιπες της Ανδόρρας. Από τον Μάρτιο του 2010, επίσκοπος του Ουρζέλ είναι ο Ζοάν Ενρίκ Βίβες Σισίλια.

## Εξωτερικοί σύνδεσμοι
*Η επίσημη ιστοσελίδα της Επισκοπής (στα καταλανικά και τα ισπανικά)

Ουρζέλ
Επισκοπή της Λιέιδα

Η **Επισκοπή της Λιέιδα** (στα καταλανικά, *Bisbat de Lleida*) είναι μια επισκοπή της ισπανικής ρωμαιοκαθολικής εκκλησίας στην Καταλονία. Έχει την έδρα της στην ομώνυμη πόλη και περιλαμβάνει μέρος των κομητειών των Γκαρίγες, Νογέρα και Σεγριά. Ιστορικά σώζονται μαρτυρίες για την ύπαρξή του ήδη από τον 5ο αιώνα.  Μέχρι το Από το 1893, με την ίδρυση του Επισκοπικού Μουσείου της Λιέιδα συνέβαλε στη διατήρηση πολλών εκκλησιαστικών κειμηλίων. Η συλλογή της επισκοπής συνδυάστηκε με τη συλλογή του Ινστιτούτου Σπουδών της Λιέιδα και το 1997 διαμόρφωσαν το νέο μουσείο της πόλης. Με την απόσχιση των αραγονικών ενοριών που ανήκαν στην εκκλησιαστική διοίκηση της επισκοπής, το 1995 και το 1998, μειώθηκε αισθητά η έκτασή του.

## Παραπομπές


## Εξωτερικοί σύνδεσμοι

*Επίσημη ιστοσελίδα της Επισκοπής

Λιέιδα